Source: http://www.obecbobrov.sk/index.php?page=statut-obce
Timestamp: 2018-04-21 22:58:53+00:00
Document Index: 9752150

Matched Legal Cases: ['§ 11', '§ 21', '§ 14', '§ 15', 'súd ', '§ 12']

Bobrov - Štatút obce
Ste tu: Samospráva » Štatút obce
Obecné zastupiteľstvo v Bobrove na základe § 11, odst. 4 písm. k/ zák.SNR č.369/1990 Zb. o obecnom zriadení v znení neskorších zmien a doplnkov
pre katastrálne územie obce Bobrov
Š T A T Ú T O B C E B O B R O V
1) Obec Bobrov (ďalej len obec) je samostatný územný samosprávny a správny celok Slovenskej republiky; združuje osoby, ktoré majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami.
2) Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov. Obci pri výkone samosprávy možno ukladať povinnosti a obmedzenia len zákonom a na základe medzinárodnej zmluvy.
3) Obec má právo združovať sa s inými obcami v záujme dosiahnutia spoločného prospechu.
1) Obec má vlastné symboly . Symboly obce sú erb, vlajka obce a pečať obce. Obec je povinná ich používať pri výkone samosprávy.
2) Obec označuje erbom obce a vlajkou obce budovu, ktorá je sídlom orgánov obce, zasadaciu miestnosť obecného zastupiteľstva a úradnú miestnosť starostu obce.
3) Obec používa odtlačok úradnej pečiatky s erbom obce a názvom obce na rozhodnutia, oprávnenia a osvedčenia skutočností vydaných pri výkone samosprávy.
1) Územie obce je územný celok, ktorý tvorí jedno katastrálne územie. Zmeny územia obce možno vy konať len v súlade s osobitými právnymi predpismi.
1) Obyvateľom obce je osoba, ktorá má na území obce trvalý pobyt.
2) Obyvateľ obce sa zúčastňuje na samospráve obce. Má právo najmä:
3) Obyvateľ obce sa podieľa na jej rozvoji a zveľaďovaní obce a poskytuje pomoc orgánom obce. V súvislosti s tým je povinný:
4) Obec je povinná poskytnúť obyvateľovi obce nevyhnutnú okamžitú pomoc v jeho náhlej núdzi spôsobenej živelnej pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú materiálnu pomoc.
5) Na samospráve obce má právo podieľať sa aj ten, kto :
6) Na osoby uvedené v odseku 5 sa nevzťahuje odsek 2 písm. a) a b).
1) Obec samostatne rozhoduje a uskutočňuje všetky úkony súvisiace so správou obce a jej majetku, všetky záležitosti , ktoré ako jej samosprávnu pôsobnosť upravuje osobitný zákon, ak takéto úkony podľa zákona nevykonáva štát alebo iná právnická osoba alebo fyzická osoba
2) Samosprávu obce vykonávajú obyvatelia obce:
3) Obec pri výkone samosprávy najmä :
f) zabezpečuje výstavbu a údržbu a vykonáva správu miestnych komunikácií, verejných priestranstiev, obecného cintorína, kultúrnych, športových a ďalších obecných zariadení, kultúrnych pamiatok a pamätihodností obce,
g) zabezpečuje verejnoprospešné služby, najmä nakladanie s komunálnym odpadom a drobným stavebným odpadom, udržiavanie čistoty v obci, správu a údržbu verejnej zelene a verejného osvetlenia, zásobovanie vodou, odvádzanie odpadových vôd a nakladanie s odpadovými vodami zo žúmp,
i) plní úlohy na úseku ochrany spotrebiteľa a utvára podmienky na zásobovanie obce, určuje nariadením pravidlá času predaja v obchode a času prevádzky služieb,
j) obstaráva a schvaľuje územno-plánovaciu dokumentáciu sídelných útvarov a zón, koncepciu rozvoja jednotlivých oblastí života obce, obstaráva a schvaľuje programy rozvoja bývania a spolupôsobí pri utváraní vhodných podmienok na bývanie v obci,
k) vykonáva vlastnú investičnú a podnikateľskú činnosť v záujme zabezpečenia potrieb obyvateľov obce a rozvoja obce,
m) organizuje hlasovanie obyvateľov obce o dôležitých otázkach života rozvoja obce,
n) zabezpečuje verejný poriadok v obci, nariadením môže ustanoviť činnosti, ktorých vykonávanie je zakázané alebo obmedzené na určitý čas alebo na určitom mieste,
4) Ak zákon pri úprave pôsobnosti obce neustanovuje, že ide o výkon prenesenej pôsobnosti štátnej správy, platí, že ide o výkon samosprávnej pôsobnosti obce.
5) Obec spolupracuje v záujme rozvoja obce s politickými stranami a politickými hnutiami, s občianskymi združeniami a inými právnickými osobami, ako aj fyzickými osobami pôsobiacimi v obci.
1) Na obec možno zákonom preniesť niektoré úlohy štátnej správy, ak je ich plnenie týmto spôsobom racionálnejšie a efektívnejšie. S prenesením úloh na obec štát poskytne obci potrebné finančné a iné materiálne prostriedky.
2) Výkon štátnej správy prenesený na obec zákonom riadi a kontroluje vláda. Obec pri rozhodovaní o právach a povinnostiach fyzických osôb a právnických osôb vo veciach preneseného výkon štátnej správy koná podľa zákonov a iných všeobecne záväzných právnych predpisov, v ostatných prípadoch sa riadi aj uzneseniami vlády a internými normatívnymi aktami ministerstiev a iných ústredných orgánov štátnej správy.
3) Na obec boli prenesené kompetencie v nasledovných oblastiach:
a) územné plánovanie a stavebný poriadok,
b) životné prostredie a ochrana prírody,
c) zabezpečenie úloh na úseku cestnej dopravy a pozemných komunikácií,
d) vykonávanie štátnej správy na úseku školstva,
e) matrika a evidencia obyvateľstva,
f) sociálna pomoc.
1) Obec môže vo veciach územnej samosprávy vydávať všeobecne záväzné nariadenia;(ďalej len VZN). VZN nesmie byť v rozpore s Ústavou Slovenskej republiky, ústavnými zákonmi, zákonmi a s medzinárodnými zmluvami, s ktorými vyslovila súhlas Národná rada Slovenskej republiky a ktoré boli ratifikované a vyhlásené spôsobom ustanoveným zákonom.
2) Vo veciach, v ktorých obec plní úlohy štátnej správy, môže vydávať VZN len na základe splnomocnenia zákonom a v jeho medziach. Takéto VZN nesmie byť v rozpore s Ústavou Slovenskej republiky, ústavnými zákonmi, medzinárodnými zmluvami, ktoré boli ratifikované a vyhlásené spôsobom ustanoveným zákonmi, s nariadeniami vlády, so všeobecne záväznými predpismi ministerstiev a ostatných orgánov štátnej správy.
3) Návrh VZN, o ktorom má rokovať obecné zastupiteľstvo, zverejní obec jeho vyvesením na úradnej tabuli v obci najmenej 15 dní pred rokovaním obecného zastupiteľstva.
4) Dňom vyvesenia návrhu VZN začína plynúť najmenej 10 dňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme, alebo ústne do zápisnice na obecnom úrade. Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ VZN prihliadať, a to najmä vtedy, ak nie sú zdôvodnené.
5) V prípade živelnej pohromy, všeobecného ohrozenia, odstraňovania následkov živelnej pohromy, ak právny predpis na základe ktorého sa VZN prijíma, nebol včas zverejnený v Zbierke zákonov alebo ak je potrebné zabrániť škodám na majetku, postup podľa odsekov 3 a 4 sa nepoužije.
6) VZN sa musí vyhlásiť. Vyhlásenie sa vykoná vyvesením na úradnej tabuli obecného úradu najmenej na 15 dní; účinnosť nadobúda pätnástym dňom od vyvesenia, ak v ňom nie je ustanovený neskorší začiatok účinnosti. V prípade živelnej pohromy alebo všeobecného ohrozenia, ak je to potrebné na odstraňovanie následkov živelnej pohromy alebo na zabránenie škodám na majetku, možno určiť skorší začiatok účinnosti VZN.
7) Vyvesenie VZN obce na úradnej tabuli obecného úradu je podmienkou jeho platnosti.
8) VZN obce musia byť každému prístupné na obecnom úrade.
1) Obec financuje svoje potreby predovšetkým z vlastných príjmov, zo štátnych dotácií, ako aj z ďalších zdrojov. Vlastné príjmy v rozsahu podľa osobitných predpisov sú :
2) Obec môže na plnenie svojich úloh použiť návratné zdroje financovania a prostriedky mimorozpočtových peňažných fondov.
3) Na plnenie rozvojového programu obce alebo na plnenie inej úlohy, na ktorej má štát záujem, môže obci štát poskytnúť štátnu dotáciu. Použitie štátnej dotácie je preskúmateľné štátnym orgánom podľa osobitných predpisov.
4) Obci, ktorej vlastné príjmy nepostačujú na plnenie úloh samosprávy , možno poskytnúť štátnu dotáciu podľa normatívu určeného vládou.
5) Obec môže svoje úlohy financovať aj z prostriedkov združených s inými obcami, so samosprávnymi krajmi a s inými právnickými osobami alebo fyzickými osobami.
1) Majetok obce sú veci vo vlastníctve obce a majetkové práva obce.
5) Majetok obce, ktorý slúži na verejné účely (najmä pre miestne komunikácie a iné verejné priestranstvá) je verejne prístupný a možno ho obvyklým spôsobom používať , ak jeho používanie obec neobmedzila.
6) Podrobnosti o hospodárení a nakladaní s majetkom obce upravujú „Zásady hospodárenia a nakladania s majetkom obce Bobrov".
1) Základom finančného hospodárenia obce je rozpočet obce, ktorý sa zostavuje na obdobie troch kalendárnych rokov. Záväzne sa schvaľuje len na obdobie jedného roka. Rozpočet na ostatné dva roky obecné zastupiteľstvo berie na vedomie.
2) Rozpočet obce obsahuje príjmy a výdavky spojené s činnosťou samosprávy, finančné vzťahy k štátnemu rozpočtu, k rozpočtu samosprávneho kraja a finančné vzťahy k právnickým osobám a fyzickým osobám.
3) Pred schválením je rozpočet obce zverejnený najmenej na 15 dní spôsobom v obci obvyklým, aby sa k nemu mohli obyvatelia obce vyjadriť. To platí aj o záverečnom účte obce, ako aj o návrhu na vyhlásenie dobrovoľnej zbierky.
4) Prebytky rozpočtu obce možno previesť do mimorozpočtového peňažného fondu obce alebo do rozpočtu obce na ďalší kalendárny rok.
5) Obec vedie účtovníctvo podľa osobitného zákona. Ročnú účtovnú závierku obce overuje audítor. Audítor overuje aj ďalšie skutočnosti ustanovené osobitným zákonom.
6) Postavenie rozpočtu obce, jeho tvorbu a obsah, pravidlá rozpočtového hospodárenia, tvorbu a použitie mimorozpočtových zdrojov, spôsob finančného vyrovnania medzi obcami, vzťahy k štátnemu rozpočtu samosprávneho kraja ustanovuje osobitný zákon..
7) Postavenie, funkciu a zostavovanie rozpočtu obce sú uvedené v „Zásadách nakladania s finančnými prostriedkami obce Bobrov".
ĆASŤ II.
2) Obecné zastupiteľstvo môže zriadiť a zrušiť podľa potreby stále alebo dočasné výkonné, kontrolné a poradné orgány, komisie a určuje im náplň práce, môže zriadiť a zrušiť aj ďalšie svoje orgány , ak tak ustanovuje osobitný zákon.
1) Obecné zastupiteľstvo je zastupiteľský zbor obce zložený z poslancov zvolených v priamych voľbách obyvateľmi obce. Volebné pravidlá upravuje osobitný predpis. Funkčné obdobie obecného zastupiteľstva je štvorročné, začína sa zložením sľubu zvolených poslancov a končí zložením sľubu poslancov nasledujúceho novozvoleného obecného zastupiteľstva.
2) Funkcia poslanca obecného zastupiteľstva je nezlučiteľná s funkciou:
3) Počet poslancov obecného zastupiteľstva na celé volebné obdobie určí pred voľbami obecné zastupiteľstvo podľa počtu obyvateľov.
4) Obecné zastupiteľstvo rozhoduje o základných otázkach života obce, najmä je mu vyhradené:
b) schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať zmluvu uzavretú podľa § 21 ods.1, rozhodovať o prijatí úveru alebo pôžičky, o prevzatí dlhu a o prevzatí ručiteľského záväzku; v rozsahu určenom zastupiteľstvom môže zmeny rozpočtu vykonávať starosta,
g) uznášať sa na VZN,
k) schvaľovať poriadok odmeňovania pracovníkov obce, vypracovaný podľa osobitného predpisu, ako aj ďalšie predpisy (rokovací poriadok a pod.),
l) zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov) s výnimkou ZŠ s MŠ, kde v zmysle zákona č.596/2003 Z.z. riaditeľa menuje starosta na návrh školskej rady. Zakladať a zrušovať obchodné spoločnosti a iné právnické osoby a schvaľovať zástupcov obci do ich orgánov, ako aj schvaľovať majetkovú účasť obce v právnickej osobe,
p) ustanoviť erb obce, vlajku obce, pečať obce.
5) Obecné zastupiteľstvo vyhlási hlasovanie obyvateľov obce (miestne referendum), ak ide o
a) odvolanie starostu,
b) petíciu skupiny obyvateľov obce aspoň 30 % oprávnených voličov.
6) Petíciu overujú aspoň traja poslanci určení obecným zastupiteľstvom, ktorí nemôžu byť členmi petičného výboru a starosta. Starosta neoveruje petíciu podanú podľa ods. 5a. Obecné zastupiteľstvo vyhlási hlasovanie obyvateľov obce tak, aby sa uskutočnilo do 90 dní od doručenia petície obci.
7) Obecné zastupiteľstvo môže vyhlásiť hlasovanie obyvateľov obce aj pred rozhodnutím o ďalších dôležitých veciach samosprávy obce.
8) Výsledky hlasovania obyvateľov obce sú platné, ak sa na ňom zúčastnila aspoň polovica oprávnených voličov a ak bolo rozhodnutie prijaté nadpolovičnou väčšinou platných hlasov účastníkov hlasovania obyvateľov obce. Obecné zastupiteľstvo vyhlási výsledky hlasovania obyvateľov obce do troch dní od doručenia zápisnice o výsledkoch hlasovania na úradnej tabuli.
9) Na prerokovanie obecných vecí môže obecné zastupiteľstvo zvolať verejné zhromaždenie obyvateľov obce alebo jej časti.
1) Obecné zastupiteľstvo sa schádza podľa potreby, najmenej však raz za dva mesiace. Jeho zasadnutie zvoláva a vedie starosta. Prvé zasadnutie obecného zastupiteľstva zvolá starosta zvolený v predchádzajúcom období tak, aby sa uskutočnilo do 30 dní od vykonania volieb. Ak požiada o zvolanie zasadnutia obecného zastupiteľstva aspoň tretina poslancov, starosta zvolá zasadnutie obecného zastupiteľstva najneskôr do 10 dní od doručenia žiadosti na jeho konanie, ak táto neobsahuje iný termín. Ak starosta zasadnutie obecného zastupiteľstva nezvolá, môže tak urobiť zástupca starostu, alebo iný poslanec poverený obecným zastupiteľstvom. Návrh programu rokovania sa oznamuje a zverejňuje na úradnej tabuli aspoň tri dni pred zasadnutím obecného zastupiteľstva alebo, ak ide o mimoriadne zasadnutie, aspoň 24 hodín pred jeho konaním.
2) Obecné zastupiteľstvo rokuje vždy v zbore. Spôsobilé rokovať a uznášať sa je vtedy, ak je prítomná nadpolovičná väčšina všetkých poslancov .Na prijatie uznesenia obecného zastupiteľstva je potrebný súhlas nadpolovičnej väčšiny prítomných poslancov. Na prijatie VZN potrebný súhlas trojpätinovej väčšiny prítomných poslancov. Ak obecné zastupiteľstvo nie je spôsobilé rokovať a uznášať sa, starosta zvolá do 14 dní nové zasadnutie.
3) Ak obecné zastupiteľstvo zriadilo poradný orgán, vyžiada si pred prijatím rozhodnutia vo veci, pre ktorú bol poradný orgán zriadený, jeho stanovisko.
4) Rokovanie obecného zastupiteľstva je zásadne verejné. Obecné zastupiteľstvo vyhlási rokovanie za neverejné, ak predmetom rokovania sú informácie alebo veci chránené podľa osobitných zákonov; to neplatí, ak je predmetom rokovania obecného zastupiteľstva:
5) Ak na rokovaní požiada o slovo poslanec Národnej rady Slovenskej republiky, zástupca vlády alebo štátneho orgánu, slovo sa mu udelí. Môže sa udeliť aj ktorémukoľvek obyvateľovi obce.
6) Nariadenie a uznesenie obecného zastupiteľstva podpisuje starosta najneskôr do 10 dní od ich schválenia obecným zastupiteľstvom.
7) Podrobné pravidlá o rokovaní obecného zastupiteľstva upravuje Rokovací poriadok obecného zastupiteľstva.
1) Predstaviteľom obce a najvyšším výkonným orgánom obce je starosta. Funkcia starostu je verejnou funkciou. Funkčné obdobie starostu sa skončí zložením sľubu novozvoleného starostu. Spôsob voľby starostu upravuje osobitný zákon.
3) Starosta:
4) Starosta je štatutárnym orgánom v majetkovoprávnych vzťahoch obce a v pracovnoprávnych vzťahoch zamestnancov obce, v administratívnoprávnych vzťahoch je správnym orgánom.
5) Starosta môže pozastaviť výkon uznesenia obecného zastupiteľstva ak sa domnieva, že odporuje zákonu alebo je pre obec zjavné nevýhodné tak, že ho nepodpíše v lehote do 10 dní od jeho schválenia.
6) Ustanovenie podľa ods. 5 sa však nevzťahuje na uznesenie o voľbe a odvolaní hlavného kontrolóra.
7) Ak bol výkon uznesenia obecného zastupiteľstva starostom obce odseku 5 pozastavený, môže obecné zastupiteľstvo toto uznesenie trojpätinovou väčšinou hlasov všetkých poslancov potvrdiť. Ak obecné zastupiteľstvo uznesenie nepotvrdí do dvoch mesiacov od jeho schválenia, uznesenie stráca platnosť. Výkon potvrdeného uznesenia starosta nemôže pozastaviť.
8) Starosta môže právnickej osobe alebo fyzickej osobe oprávnenej na podnikanie uložiť pokutu do 200.000,-Sk, ak:
a) poruší VZN,
b) neudržuje čistotu a poriadok na užívanom pozemku alebo inej nehnuteľnosti, a tým naruší vzhľad alebo prostredie obce, alebo ak znečistí verejné priestranstvo alebo odkladá veci mimo vyhradených miest,
9) Pokutu možno uložiť do jedného roka odo dňa, keď sa starosta dozvedel o tom, kto sa konania podľa odseku 8 dopustil, najneskôr však do troch rokov od porušenia nariadenia alebo nesplnenia povinnosti podľa odseku 8 písm. c). Pri ukladaní pokút sa prihliada najmä na závažnosť, spôsob, čas trvania a následky protiprávneho konania. Na konanie o uložení pokuty sa vzťahuje všeobecný predpis o správnom konaní. Pokuta je príjmom obce.
10) Platové pomery starostu upravuje osobitný zákon.
1) Mandát starostu zaniká:
h) v prípadoch podľa § 14 ods.2 ak starosta do 30 dní odo dňa vzniku nezlučiteľnosti funkcie neurobí relevantný úkon na odstránenie tohto rozporu.
a) vyhlási hlasovanie obyvateľstva obce o odvolaní starostu, ak:
§ o to petíciou požiada aspoň 30 % oprávnených voličov,
§ hrubo alebo opakovane zanedbáva povinnosti starostu, porušuje Ústavu Slovenskej republiky, ústavné zákony, zákony a ostatné všeobecne záväzné právne predpisy
b) môže vyhlásiť hlasovanie obyvateľstva obce o odvolaní starostu, ak neprítomnosť alebo nespôsobilosť starostu na výkon funkcie trvá dlhšie ako šesť mesiacov
4) O návrhu podľa ods. 3 písm. a) druhého bodu rozhoduje obecné zastupiteľstvo nadpolovičnou väčšinou hlasov všetkých poslancov.
1) Starostu počas neprítomnosti alebo nespôsobilosti na výkon funkcie zastupuje jeho zástupca, ktorého na návrh starostu na tento účel zvolí spravidla na celé funkčné obdobie obecné zastupiteľstvo z poslancov obecného zastupiteľstva. Obecné zastupiteľstvo môže zástupcu starostu kedykoľvek odvolať. Ak zanikne mandát starostu pred uplynutím funkčného obdobia a nie je zvolený zástupca starostu, urobí tak aj bez návrhu starostu.
2) Obecné zastupiteľstvo na návrh starostu ustanoví okruh úkonov a činností, ktoré je zástupcu starostu oprávnený vykonávať.
3) Zástupca starostu zvolá obecné zastupiteľstvo v prípadoch uvedených v § 15 a ods. 3 tohto štatútu, ak ho nezvolá starosta.
4) Ak zanikne mandát starostu pred uplynutím funkčného obdobia, plní úlohy starostu v plnom rozsahu zástupca starostu. Zastupovanie sa skončí zložením sľubu novozvoleného starostu.
5) Zástupcovi starostu, ktorý plní úlohy starostu podľa odseku 4, patrí plat podľa osobitného zákona.
1) Obecné zastupiteľstvo zriaďuje komisie ako svoje stále alebo dočasné poradné, iniciatívne a kontrolné orgány.
2) Komisie sú zložené z poslancov obecného zastupiteľstva a občanov obce zvolených obecným zastupiteľstvom z radov odborníkov.
3) Obecné zastupiteľstvo volí predsedu komisie- ním je vždy poslanec obecného zastupiteľstva, a členov komisií, a vymedzuje im úlohy podľa miestnych podmienok a potrieb.
a) Každá komisia sa skladá z predsedu komisie a členov.
4) Komisie na úseku, pre ktorý boli zriadené, najmä:
a) vypracúvajú stanoviská k materiálom prerokúvaným obecnými orgánmi k najdôležitejším otázkam života obce a k dôležitým pre obec investičným zámerom,
b) vypracúvajú návrhy a podnety na riadenie najdôležitejších otázok života v obci a predkladajú ich orgánom obce, ktoré sú povinné sa nimi zaoberať a o výsledku komisiu informovať,
c) kontrolujú spôsob realizácie uznesení obecného zastupiteľstva a dozerajú na hospodárenie s majetkom obce, príp. s majetkom prenechaným obci na dočasné užívanie, ďalej dozerajú na podnikateľskú a investičnú činnosť v obci, kontrolujú ako sa vybavujú sťažnosti, oznámenia a podnety, príp. pripomienky obyvateľov obce.
5) Komisie nemajú rozhodovaciu právomoc.
1) Obecný úrad je výkonným orgánom obecného zastupiteľstva a starostu. Obecný úrad zabezpečuje organizačné a administratívne veci obecného zastupiteľstva a starostu, ako aj orgánov zriadených obecným zastupiteľstvom.
d) vykonáva VZN, uznesenia obecného zastupiteľstva a rozhodnutia starostu.
3) Prácu obecného úradu organizuje a riadi starosta.
2) Funkcia hlavného kontrolóra obce je nezlučiteľná s výkonom funkcie poslanca obecného zastupiteľstva, funkcie v štátnej správe, ďalej v dozornej rade podnikateľského subjektu vytvoreného obcou, príp. v inom kontrolnom orgáne obce.
I. kontroluje:
a) nakladanie s majetkom obce a s majetkom vo vlastníctve štátu, príp. vo vlastníctve iných alebo fyzických osôb, ktorý bol obci zverený,
b) účtovníctvo a pokladničné operácie na obecnom úrade,
c) hospodárenie s finančnými zdrojmi obce,
d) čerpanie rozpočtu, jeho zmeny a záverečný účet,
e) právnické správnosti a opodstatnenosti čerpania finančných prostriedkov obci účelovo poskytnutých, fondov a dotácií.
II. preveruje:
a) ako organizácie, podniky a ďalšie subjekty, ktoré obec založila plnia svoju funkciu z hľadiska kvality a uspokojovania potrieb obyvateľov obce a zároveň navrhuje opatrenia na nápravu,
b) tvorbu a čerpanie rozpočtu obce,
c) opodstatnenosť zavedenia alebo zrušenia poplatkov v obci,
d) možnosti poskytovania úveru alebo pôžičky.
III. vypracúva odborné stanoviská k návrhu rozpočtu a k záverečnému účtu obce pred ich schválením v obecnom zastupiteľstve.
4) Pri vykonávaní činností uvedených v ods.3 tohto ustanovenia hlavný kontrolór úzko spolupracuje s obecným úradom.
5) Hlavný kontrolór vybavuje sťažnosti a podnety občanov, ktoré boli podané na orgány obce a pracovníkov obce s výnimkou pracovníkov obecného požiarneho zboru.
6) Hlavného kontrolóra do funkcie volí obecné zastupiteľstvo na šesť rokov.
7) Hlavný kontrolór je za svoju činnosť zodpovedný obecnému zastupiteľstvu, ktorému je povinný jedenkrát ročne podávať správu o vykonanej činnosti za uplynulé obdobie a to najneskôr do 60 dní od skončenia kalendárneho roka.
8) Hlavný kontrolór je oprávnený nahliadať do účtovných a pokladničných dokladov, ako aj do akýchkoľvek iných dokumentov týkajúcich sa pokladničných operácií, vedenia účtovníctva, nakladania s majetkom obce a ďalej do všetkých dokladov, ktorých potreba vyplýva z rozsahu jeho oprávnení.
9) Výsledky kontroly spolu s návrhmi na odstránenie zistených nedostatkov predkladá obecnému zastupiteľstvu.
10) Hlavný kontrolór sa zúčastňuje zasadnutí obecného zastupiteľstva s hlasom poradným. Môže sa zúčastňovať aj zasadnutí komisií zriadených obecným zastupiteľstvom.
1) Na čele obecného hasičského zboru je veliteľ, ktorého na návrh starostu do funkcie menuje obecné zastupiteľstvo po predbežnom schválení okresným riaditeľstvom.
2) Veliteľ hasičského zboru zodpovedá za svoju činnosť starostovi obce.
3) Obecný hasičský zbor:
a) organizuje a zabezpečuje hasičské práce pri zdolávaní požiarov na území obce a poskytuje pomoc jednotkám hasičských a záchranných zborov pri sústreďovaní síl a prostriedkov v prípade zdolávania požiarov mimo územia obce,
d) podieľa sa na zabezpečovaní odbornej prípravy dobrovoľných hasičských zborov a členov preventívnych protipožiarnych kontrolných skupín,
f) podieľa sa na organizovaní a vykonávaní preventívnych protipožiarnych kontrol,
1) Obec môže spolupracovať s inými obcami na základe zmluvy uzavretej na účel uskutočnenia konkrétnej úlohy alebo činnosti, na základe zmluvy o zriadení združenia obcí, zriadením alebo založením právnickej osoby podľa osobitného zákona..
2) Majetok, ktorý obce získajú na základe zmluvy uzavretej na účely uskutočnenia konkrétnej úlohy alebo činnosti, alebo z činnosti právnickej osoby, ktorú založili podľa osobitného zákona, stáva sa spoluvlastníctvom všetkých obcí, ktoré sú účastníkmi zmluvy. Podiel na majetku získanom spoločnou činnosťou zodpovedá sume vložených prostriedkov, ak sa obce nedohodnú inak.
3) Spolupráca obcí sa riadi zásadami zákonnosti, vzájomnej výhodnosti a súladu s potrebami obyvateľov obcí. Obce majú pri vzájomnej spolupráci rovnaké postavenie.
1) Zmluva uzavretá na účel uskutočnenia konkrétnej úlohy alebo činnosti sa uzatvára na určitý čas alebo na neurčitý čas. Jej predmetom nemôže byť vznik právnickej osoby. Zmluva musí mať písomnú formu inak je neplatná.
2) Zmluva musí obsahovať:
c) vymedzenie času na ktorý sa uzatvára,
g) spôsob odstúpenia od zmluvy a vysporiadania majetkových a finančných záväzkov.
3) Ak je predmetom zmluvy zriadenie spoločného obecného úradu, zmluva musí obsahovať:
a) určenie sídla spoločného obecného úradu, ak spoločný obecný úrad zabezpečuje prenesený výkon štátnej správy pre obec, ktorá ho uskutočňuje podľa osobitného predpisu aj pre iné obce, je jeho sídlom táto obec,
4) Na platnosť zmluvy je potrebný súhlas nadpolovičnej väčšiny všetkých poslancov obecného zastupiteľstva každej obce, ktorá je účastníkom zmluvy. Za záväzky vzniknuté voči tretím osobám zo zmluvy uzavretej na účel uskutočnenia konkrétnej úlohy alebo činnosti účastníci zmluvy zodpovedajú spoločne a nerozdielne, ak zmluva neustanovuje inak.
1) Obce môžu zriaďovať združenia obcí.
2) Združenie obcí je právnická osoba.
3) Združenie obcí nadobúda právnu subjektivitu dňom registrácie registrujúcim orgánom.
4) Predmetom činnosti združenia obcí je najmä oblasť sociálnych vecí, starostlivosť o životné prostredie, miestna doprava, oblasť školstva, kultúry a miestny cestovný ruch. Svojou činnosťou združenie obcí napomáha vytvárať podmienky na plnenie úloh obcí, ako aj úloh vyššieho územného celku.
5) Na platnosť zmluvy o zriadení združenia obcí je potrebný súhlas nadpolovičnej väčšiny všetkých poslancov obecného zastupiteľstva každej obce, ktorá je účastníkom zmluvy. Súčasťou zmluvy o zriadení združenia obcí sú jeho stanovy.
6) Návrh na registráciu združenia obcí sa podáva krajskému úradu, v ktorom územnom obvode sa nachádza sídlo združenia.
1) Obec môže v rozsahu svojej pôsobnosti spolupracovať s územnými a správnymi celkami alebo s úradmi iných štátov vykonávajúcimi miestne funkcie. Má právo stať sa členom medzinárodného združenia územných celkov alebo územných orgánov.
2) Dohoda alebo členstvo v medzinárodnom združení nesmie byť v rozpore s Ústavou Slovenskej republiky, ústavnými zákonmi, so zákonmi a medzinárodnými zmluvami, ktorými je Slovenská republika viazaná alebo s verejným záujmom.
3) Ak je nevyhnutné zriadiť dohodou osobitný orgán, ten môže mať len súkromnoprávnu povahu.
4) Ak o to obec požiada, obvodný úrad v sídle kraja posúdi návrh dohody alebo členstvo v medzinárodnom združení. Na požiadanie obvodného úradu v sídle kraja sú príslušné orgány štátnej správy povinné bezodkladne poskytnúť súčinnosť pri vypracúvaní stanoviska.
5) Obec zasiela rovnopis uzatvorenej dohody alebo dokladu o členstve v medzinárodnom združení obvodnému úradu v sídle kraja, ktorý vedie ich evidenciu.
6) Obvodný úrad v sídle kraja podá na príslušný súd návrh na určenie povinnosti obce vypovedať dohodu alebo členstvo v medzinárodnom združení z dôvodu ich rozporu s odsekom 2.
1) Poslanec obecného zastupiteľstva (ďalej len „ poslanec") je povinný najmä:
b) zúčastňovať sa zasadnutí obecného zastupiteľstva a aktívne sa zapájať do práce orgánov, do ktorých bol zvolený,
2) Mandát poslanca zaniká:
d) právoplatným odsúdením za úmyselný čin alebo právoplatným odsúdením za trestný čin, ak výkon trestu odňatia slobody nebol podmienečne odložený,
i) v prípadoch podľa § 12 ods. 2.
Mandát poslanca obecného zastupiteľstva zanikne vzdaním sa len vtedy, ak vzdanie bolo urobené ústne do zápisnice alebo písomne. Pri písomnom vzdaní sa mandátu jeho účinky nastávajú doručením obecnému úradu. Vzdanie mandátu nemožno vziať späť.
3) Poslanec je oprávnený najmä
a) predkladať obecnému zastupiteľstvu a ostatným orgánom návrhy,
4) Funkcia poslanca sa zásadne vykonáva bez prerušenia pracovného alebo obdobného pomeru. Za jej výkon však môže obec poskytnúť odmenu. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli, podľa osobitných predpisov platných pre zamestnancov v pracovnom pomere.
5) Poslanec nesmie byť pre výkon svojej funkcie ukrátený na právach ani nárokoch vyplývajúcich z pracovného alebo obdobného pomeru. Zamestnávatelia umožňujú poslancom výkon funkcie podľa osobitných predpisov, to platí aj o členoch komisií, ktorí nie sú poslancami. Obec uhrádza zamestnávateľom na požiadanie náhradu za vyplatenú náhradu mzdy alebo inej odmeny za prácu. Poslancom, ktorí nie sú v pracovnom alebo obdobnom pomere, obec poskytuje náhradu ušlého zárobku.
6) Poslanec je povinný na požiadanie informovať voličov o svojej činnosti a činnosti obecného zastupiteľstva.
ČESTNÉ OBČIANSTVO, CENY, ODMENY
a) čestné občianstvo obce,
b) cena starostu obce,
c) odmeny.
Čestné občianstvo obce Bobrov
1) Osobám, ktoré sa obzvlášť významným spôsobom zaslúžili o rozvoj a zveľadenie obce, ochranu jeho záujmov a šírenie jeho dobého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Bobrov.
2) O udelení čestného občianstva rozhoduje obecné zastupiteľstvo spravidla na návrh starostu trojpätinovou väčšinou prítomných poslancov.
4) Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Bobrov.
Cena starostu obce Bobrov
2) Cenu starostu obce Bobrov tvorí vecný dar v hodnote, ktorú schváli obecné zastupiteľstvo.
3) Cena starostu obce sa môže udeliť ročne najviac 10-krát.
4) Cena starostu obce sa eviduje v kronike obce , kde sa uvádzajú mená a hlavné údaje ocenených, dátum udelenia ceny, ako aj stručné zdôvodnenie, pre ktoré boli jednotlivým osobám udelené.
1) Obecné zastupiteľstvo spravidla na návrh starostu môže udeliť z obecných prostriedkov vecné dary a odmeny a to najmä poslancom a iným obyvateľom obce, príp. iným osobám za aktívnu prácu v orgánoch samosprávy a významný podiel na rozvoji obce.
1) Kronika obce sa vedie v úradnom jazyku.
2) Zápisy do kroniky sa vykonávajú v štvrťročných intervaloch Tieto zápisy chronologicky dokumentujú fakty zo spoločenského a hospodárskeho života obce. Sú hodnoverným svedectvom o udalostiach v obci, a o ľuďoch, ktorí sa pričinili o prospech žitia miestneho spoločenstva.
4) Text jednotlivých štvrťročných zápisov do kroniky schvaľuje obecné zastupiteľstvo po predbežnom prerokovaní a vyjadrení v jednotlivých komisiách.
SPOLOČNÉ A ZÁVEREĆNÉ USTANOVENIA
1) Štatút obce Bobrov je základnou právnou normou obce Bobrov. Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
2) Štatút obce, zmeny a doplnky tohto štatútu schvaľuje obecné zastupiteľstvo trojpätinovou väčšinou hlasov všetkých poslancov obecného zastupiteľstva.
3) Na tomto Štatúte obce Bobrov sa uznieslo Obecné zastupiteľstvo v Bobrove dňa 14.novembra 2008.
4) Tento Štatút obce Bobrov nadobúda účinnosť dňom 14. novembra 2008.
5) Dňom účinnosti tohto štatútu sa ruší Štatút obce Bobrov zo dňa 27.januára 1995.
Schválené : Uznesením obecného zastupiteľstva č.6 / 2008 bod A/3 zo dňa 14.11.2008